CELEX: 32017R1506
Language: et
Date: 2017-08-28 00:00:00
Title: Komisjoni rakendusmäärus (EL) 2017/1506, 28. august 2017, millega pikendatakse toimeaine maleiinhappe hüdrasiidi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

29.8.2017   
            
            
               ET
            
            
               Euroopa Liidu Teataja
            
            
               L 222/21
            
         KOMISJONI RAKENDUSMÄÄRUS (EL) 2017/1506,
   28. august 2017,
   millega pikendatakse toimeaine maleiinhappe hüdrasiidi heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
   ning arvestades järgmist:
   
               (1)
            
            
               Komisjoni direktiiviga 2003/31/EÜ (2) lisati maleiinhappe hüdrasiid toimeainena nõukogu direktiivi 91/414/EMÜ (3) I lisasse.
            
         
               (2)
            
            
               Direktiivi 91/414/EMÜ I lisas esitatud toimeaineid käsitatakse määruse (EÜ) nr 1107/2009 kohaselt heakskiidetuna ja need on loetletud komisjoni rakendusmääruse (EL) nr 540/2011 (4) lisa A osas.
            
         
               (3)
            
            
               Toimeaine maleiinhappe hüdrasiidi heakskiit, nagu on sätestatud rakendusmääruse (EL) nr 540/2011 lisa A osas, aegub 31. oktoobril 2017.
            
         
               (4)
            
            
               Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemikus esitatud taotlus pikendada maleiinhappe hüdrasiidi heakskiitu.
            
         
               (5)
            
            
               Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.
            
         
               (6)
            
            
               Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 30. aprillil 2015 Euroopa Toiduohutusametile (edaspidi „amet“) ja komisjonile.
            
         
               (7)
            
            
               Amet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Amet tegi täiendava kokkuvõtliku toimiku ka üldsusele kättesaadavaks.
            
         
               (8)
            
            
               29. aprillil 2016 esitas amet komisjonile oma järelduse (6) maleiinhappe hüdrasiidi eeldatava vastavuse kohta määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas pikendamise esialgse aruande maleiinhappe hüdrasiidi kohta alalisele taime-, looma-, toidu- ja söödakomiteele 6. oktoobril 2016.
            
         
               (9)
            
            
               Taotlejale anti võimalus esitada pikendamise esialgse aruande kohta märkusi.
            
         
               (10)
            
            
               Vähemalt ühe maleiinhappe hüdrasiidi sisaldava taimekaitsevahendi ühe või mitme iseloomuliku kasutusega seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane maleiinhappe hüdrasiidi heakskiitu pikendada.
            
         
               (11)
            
            
               Maleiinhappe hüdrasiidi heakskiidu pikendamise riskihindamine põhineb piiratud arvul iseloomulikel kasutustel, mis siiski ei piira neid kasutusi, mida maleiinhappe hüdrasiidi sisaldavate taimekaitsevahendite puhul võidakse lubada. Seepärast on asjakohane kaotada üksnes kasvuregulaatorina kasutamise piirang.
            
         
               (12)
            
            
               Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning teaduse ja tehnika arengu arvessevõtmiseks oleks siiski vaja lisada teatavad tingimused ja piirangud. Eelkõige on asjakohane kehtestada tootmisel toimeaine toksikoloogiliselt olulise lisandi hüdrasiini piirnorm tasandil, mida amet peab ohutuks, mis on 0,028 mg/kg.
            
         
               (13)
            
            
               Asjakohane on siiski anda tootjatele piisavalt aega piirnormi suhtes vajalike tootmisprotsesside ja kontrollide rakendamiseks.
            
         
               (14)
            
            
               Rakendusmääruse (EL) nr 540/2011 lisa tuleks vastavalt muuta.
            
         
               (15)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu pikendamine
   Toimeaine maleiinhappe hüdrasiidi heakskiidu kehtivusaega pikendatakse vastavalt I lisale.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise alguskuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. novembrist 2017, välja arvatud hüdrasiinisisalduse säte I lisa veerus „Puhtus“, mida kohaldatakse alates 1. novembrist 2018.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. august 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni 11. aprilli 2003. aasta direktiiv 2003/31/EÜ, millega muudetakse nõukogu direktiivi 91/414/EMÜ toimeainete 2,4-DB, beeta-tsüflutriini, tsüflutriini, iprodiooni, linurooni, maleiinhappe hüdrasiidi ja pendimetaliini lisamisega (ELT L 101, 23.4.2003, lk 3).
   
      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
   
      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
   
      (6)  EFSA Journal 2016; 14(5):4492. Kättesaadav internetis: www.efsa.europa.eu.
   
      I LISA
      
                  Tavanimetus,
                  identifitseerimisnumbrid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiidu aegumine
               
               
                  Erisätted
               
            
                  Maleiinhappe hüdrasiid
                  CASi nr 123-33-1
                  CIPACi nr 310
               
               
                  6-hüdroksü-2H-püridasiin-3-oon
               
               
                  ≥ 979 g/kg
                  Kuni 1. novembrini 2018 ei tohi tehnilises materjalis hüdrasiinisisaldus lisandina ületada 1 mg/kg.
                  Alates 1. novembrist 2018 ei tohi tehnilises materjalis hüdrasiinisisaldus lisandina ületada 0,028 mg/kg.
               
               
                  1. november 2017
               
               
                  31. oktoober 2032
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse maleiinhappe hüdrasiidi heakskiidu pikendamist käsitleva aruande järeldusi, eelkõige selle I ja II liidet.
                  Üldhindamisel pööravad liikmesriigid erilist tähelepanu:
                  
                              —
                           
                           
                              tarbijakaitsele;
                           
                        
                              —
                           
                           
                              käitajate ja töötajate ohutusele. Kasutustingimustesse tuleks lisada nõue piisavate isikukaitsevahendite kasutamise kohta.
                           
                        Liikmesriigid tagavad vajaduse korral, et töödeldud põllukultuuride märgis sisaldab märkust selle kohta, et kultuure on töödeldud maleiinhappe hüdrasiidiga, ning kaasas on juhised põllumajandusloomade kokkupuute vältimiseks sellega.
                  Vajaduse korral hõlmavad kasutustingimused riskivähendusmeetmete võtmist.
               
            
         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa muudetakse järgmiselt.
      
                  1)
               
               
                  A osast jäetakse välja kanne 52 maleiinhappe hüdrasiidi kohta;
               
            
                  2)
               
               
                  B osasse lisatakse järgmine kanne:
                  
                              Number
                           
                           
                              Tavanimetus,
                              identifitseerimisnumbrid
                           
                           
                              IUPACi nimetus
                           
                           
                              Puhtus (1)
                              
                           
                           
                              Heakskiitmise kuupäev
                           
                           
                              Heakskiidu aegumine
                           
                           
                              Erisätted
                           
                        
                              „117
                           
                           
                              Maleiinhappe hüdrasiid
                              CASi nr 123-33-1
                              CIPACi nr 310
                           
                           
                              6-hüdroksü-2H-püridasiin-3-oon
                           
                           
                              ≥ 979 g/kg
                              Kuni 1. novembrini 2018 ei tohi tehnilises materjalis hüdrasiinisisaldus lisandina ületada 1 mg/kg.
                              Alates 1. novembrist 2018 ei tohi tehnilises materjalis hüdrasiinisisaldus lisandina ületada 0,028 mg/kg.
                           
                           
                              1. november 2017
                           
                           
                              31. oktoober 2032
                           
                           
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse maleiinhappe hüdrasiidi heakskiidu pikendamist käsitleva aruande järeldusi, eelkõige selle I ja II liidet.
                              Üldhindamisel pööravad liikmesriigid erilist tähelepanu:
                              
                                          —
                                       
                                       
                                          tarbijakaitsele;
                                       
                                    
                                          —
                                       
                                       
                                          käitajate ja töötajate ohutusele. Kasutustingimustesse tuleks lisada nõue piisavate isikukaitsevahendite kasutamise kohta.
                                       
                                    Liikmesriigid tagavad vajaduse korral, et töödeldud põllukultuuride märgis sisaldab märkust selle kohta, et kultuure on töödeldud maleiinhappe hüdrasiidiga, ning kaasas on juhised põllumajandusloomade kokkupuute vältimiseks sellega.
                              Vajaduse korral hõlmavad kasutustingimused riskivähendusmeetmete võtmist.“
                           
                        
            
         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.